### SYDDANSK UNIVERSITET 18. februar 2014

Det Humanistiske Fakultet GS

Notat fra institutledermøde den 17. december 2013.

Til stede var: Dekanen, Steffen Nordahl Lund, Jesper Carlsen, Per Krogh Hansen, Anne Jensen, Lars G. Binderup, Mads Funding, Lisbeth Broegaard Petersen, Klaus Thomsen og Gitta Stærmose.

Carl Bache og Bettina Ibsen deltog i behandlingen af dagsordenens punkt 8.

Punkterne behandledes i rækkefølgen: 1-4, 8, 5-7.

Ad 1. Humanioras ”Forskningsråd”.

Der var bred enighed om at grundtanken er god. Det blev præciseret, at en prækvalificering af ansøgninger sker i institutregi, hvor dette udvalg skal se på formalia og ansøgningens styrke. Udvalgets navn overvejes. Dokumentet justeres.

Ad 2. Økonomi.

Dekanen orienterede om det af bestyrelsen godkendte budget for 2014 og overslagsårene 2015-17. Der er afsat 80-100 mio. kr. til implementering af Strategi og ledelsesgrundlaget. Der foretages en omlægning af 70/30 modellen til fordeling af uddannelsesindtægter mellem fakultet og rektors omstillingspulje til 69,65/30,35. Der indføres en beskatning på 20 % af deltagerbetaling på deltidsuddannelser med indfasning over en femårig periode.

Klaus Thomsen orienterede om humanioras budget for 2014 og indlagte budgetforbedringer i budgetoverslagsårene.

Ad 3. Lokalesituationen.

Mads Funding redegjorde for status. Der holdes møde med universitetsdirektøren og den teknisk chef den 3. januar 2014.

Ad 4. Nyt fra

Direktionen:

Der arbejdes videre med følgende uddannelsesforslag:

Kandidatuddannelse i IVK – kognition og forandringsprocesser, under forudsætning af at akkrediteringen af bacheloruddannelsen får en positiv tilbagemelding

Kandidatuddannelse i Radiografi, hvor aftager og -interessentdelen mv. bør afdækkes

Masteruddannelse i faglig formidling, hvor det er afgørende, at det begrundes, at der er et marked for uddannelsen

Uddannelser, der er toninger i forhold til eksisterende uddannelser, afventer en eventuel institutionsakkreditering, hvor SDU selv vil kunne etablere uddannelser, der er varianter og/eller toninger af eksisterende. Dette gør sig gældende for bacheloruddannelse i IVK med engelsk og strategisk kommunikationsrådgivning.

Institutlederne:

Per Krogh Hansen orienterede om tilknytning af erhvervsph.d.-studerende, kollegiebyggeri, uddannelsesberegninger m.m.

Steffen Nordahl Lund orienterede om tilknytning af erhvervsph.d.-studerende i Slagelse, akkreditering af uddannelse samt ansættelser.

Anne Jensen orientererede om eksterne projekter, ansættelser samt forskellige problemstillinger i forhold til Uddannelsesdag.

Jesper Carlsen orienterede om problemer i forhold til Velux-bevilling og FKK-bevilling og ansættelser i tilknytning hertil.

Prodekanen oplyste, at Flemming G. Andersen pr. 12. december 2013 har overtaget formandskabet i Humanioras Internationale Udvalg. Sprogpolitik behandles endnu en gang i Direktionen. Han orienterede herudover om timegaranti på kandidatuddannelser.

Ad 5. Sproglig revision og oversættelse.

Taget af dagsordenen.

Ad 6. Open access.

Steffen Nordahl Lund oplyste, at der er tale om en større kommercialisering, d.v.s. fra bruger til forfatterbetaling. SDU-B har abonnementsordninger med særlige forlag. Der var enighed om at afvente tilbagemelding fra SDU-B

Ad 7. Eventuelt.

Intet.

Ad 8. Ph.d.

Ph.d.-skoleleder Carl Bache og sekretær Bettina Ibsen deltog i mødet.

Carl Bache orienterede om

Aktuelt om ph.d.-skolen

Det internationale evalueringspanel har været på besøg den 9. december. Rapport forventes i løbet af februar 2014.

Møde med repræsentanter for UCL om opkvalificering af medarbejdere. Der var blandt andet blevet drøftet en mulig prækvalifikationsordning – evt. tompladsordning – med henblik på at geare kandidater til ph.d.-forløb. Tilsvarende gælder opkvalificering af medarbejdere ved museums- og kulturinstitutioner.

Indskrivning af ph.d.-studerende. Adgangen skal niveaumæssigt baseres på et gennemført kandidatstudium. Det er indstillerens ansvar, at den fornødne dokumentation er til rådighed til brug for indskrivning.

Projektbeskrivelse. Der stilles krav om en selvstændig udfærdiget projektbeskrivelse. Dette gælder også ph.d.-forløb, der indgår i større forskningsprojekter.

Projektleder- versus vejlederrollen.

Den fremtidige programstruktur

Ph.d.-skolelederen ridsede kort baggrunden op for nytænkning af FUP-organiseringen. Der er et generelt harmoniseringsbehov, ens standarder, optimering af den faglige kobling mellem institutter og Ph.d.-skolen mm.

Ph.d.-skolelederen gennemgik udspil til fremtidig FUP-struktur. FUP-lederne varetager det fagspecifikke kursus- og aktivitetsudbud for de tilknyttede ph.d.-studerende. Det er FUP-ledernes opgave at sikre optimal tilknytning af de ph.d.-studerende til institutternes forskningsmiljøer og samordne med institutternes andre forskningsaktiviteter. Opgaven varetages sammen med institutledere, forskningsledere og projektledere og er en koordinerende funktion i tillæg til den faglige profil.

Forskeruddannelsesprogrammet hører under ph.d.-skolen hvad angår ansvar for det fagspecifikke kursusudbud inden for et eller flere definerede fagområder, men skal have et éntydigt instituttilknytningsforhold for at kunne varetage kursernes og øvrige aktiviteters integration i forskningsmiljøerne. Programmet skal inden for sit emneområde sikre bedst mulig kursus- og aktivitetsdækning for de studerendes projekter og disses præmisser. Der kan således ikke køres en ensidig nicheprofil.

Udspillet blev drøftet. Der var enighed om FUP-lederens koordinerende rolle. Antallet af programmer blev drøftet. Der var enighed om 1-2 programmer pr. institut. Der skal være balance mellem dimensionering og faglig afgrænsning.

Strukturen implementeres pr. E14. Programledere skal udpeges så betids, at der kan fastlægges kursusudbud med henblik på godkendelse i Ph.d.-udvalget september 2014.

Kursusudbud for F14 behandles på Ph.d.-udvalgets konstituerende møde den 4. februar.

Der udarbejdes opgavebeskrivelse for FUP-lederen.

Kompensation til programledere.

Timekompensation er fastsat til 1,5 Skt/semester.

MUS og evalueringssamtaler.

Forholdet mellem MUS og evalueringssamtaler blev præciseret.

Med venlig hilsen

Simon Møberg Torp

dekan